**Tisztelt Balatonföldvár Város Képviselőtestülete!**

**Tárgy: Partnervárosi találkozó   
megrendezése Balatonföldváron**

**támogatási kérelme**

Balatonföldvár Város Önkormányzata 1993-ban írt alá partnervárosi együttműködést a németországi, Bóden-tó melletti Gaienhofen városával és a franciaországi, Atlanti óceán partját fekvő St. Georges de Didonne városával. A 31 év alatt, minden évben találkozók kerültek megrendezésre, váltakozó helyszínnel. Fontos cél az országok, nemzetek megismerése, családi kulturális, sport, ifjúsági együttműködés kialakítása. Balatonföldváron, 2019. év őszén rendeztünk utoljára ilyen összejövetelt, ahol részt vettek a külföldi partnervárosok. A németek és a franciák minden évben megrendezik ezt a találkozót Urunk mennybemenetelének ünnepén (Áldozócsütörtökön - húsvétvasárnap utáni 39. nap). Az elmúlt években, 2023-ban és 2024-ben Balatonföldvárról nagyon sok embernek volt lehetősége ezeken a programokon részt venni. Az utóbbi években a résztvevők vagy teljes egészében vagy önkormányzati támogatás mellett maguk fizették a költségeket.

2024-ben, a Franciaországi Találkozóra történő utazás előtt a kiutazók és a szervezők megalakítottuk az Európai Barátság Klubot Balatonföldváron.

A németországi és a franciaországi szervezők, már a tavalyi évben kezdeményezték a rendszeres kapcsolattartást a szervezők között. Idén, október elején meg is történt egy online bejelentkezés keretében az első ilyen megbeszélés a három partnervárosi szervezők között. Ezen a megbeszélésen megállapodtunk abban, hogy minden évben megrendezzük a találkozót, mindig másik helyszínen. Így egy-egy városra, csak 3 évente kerül sor, ami a takarékosság miatti cél, hogy a három település 3 évenként legyen gazdája a találkozónak.

Mint említettük, városunkban 2019-ben volt ilyen találkozó, a kimaradt év miatt 2025-ben Balatonföldvár a soron következő házigazda. Ehhez kérjük a T. Testület anyagi támogatását, hogy időben elkezdhetők legyenek a szervezési munkák itthon és külföldön is.

A találkozó összeállításánál a kialakult hagyományok mellett a célunk a takarékosság volt.

A találkozó szervezését az Európai Barátság Klub tagjai végzik.

Várható létszám: 80-100 fő

A vendégek szállása, (létszámtól függően az eddigi résztvevők, de természetesen új jelentkezőket is szívesen látunk szállásadóként.) reggelije és 1 ebéd családoknál lesz.

Tervezett program:

**Május 29.** Vendégek érkezése, fogadása, szállás elosztás a közösségi házban

(köszöntő ital, pogácsa)

Ebéd a családoknál

18 óra találkozó megnyitója a közösségi házban

Műsor helyi v. vendég művészeti csoport

vacsora hidegkonyhai készítmények, ital várható létszám:

vendéglátókkal 120-140 fő

**Május 30.** Reggeli a szálláson

Javasolt kirándulás Kereki (Látogató központ, vár) kisvonattal

Ebéd jav. Kőröshegy 80-100 fő

Délután Szántódpuszta bemutatása (belépő)

Műsoros est a pajtában helyi, környékbeli, vendég fellépőkkel

Vacsora: lángos, langalló, ital

**Május 31.** Reggeli a szállásokon

Nemzetek ízei főzőverseny

Délután szabadprogram a családokkal

19 óra Záróest a közösségi házban

Vacsora, zene, tánc (zenekart a Kultkikötő vállalja)

**Június 1.** Hazautazás

Támogatást kérünk a közös étkezések, belépők, főzőverseny hazai csapatának alapanyaga, díjak, kisvonat viteldíjának költségére 2,5 millió forintot. Kérjük, hogy 2,5 millió forint összegű előirányzatot a találkozó költségeinek fedezésére az önkormányzat 2025. évi költségvetésében szíveskedjenek biztosítani. Döntésük a szervező klub számára garanciát teremt a szervezési munka folytatására.

Reményeink szerint ezzel a támogatási összeggel és a vendéglátók hozzáadott munkájával a találkozó sikeresen megszervezhető lesz.

A támogatás mellett kérjük a T. Képviselő-testületet, hogy legalább 1 fő vegyen rész az Európai Barátság Klub további munkájában.

Balatonföldvár, 2024. november 7.

*Pappné Molnár Veronika Berkesné Hegedős Márta*

…………………………………………………………

az Európai Barátság Klub tagjainak képviseletében